b'\n_START_ARTICLE_\nBTC\n_START_SECTION_\nZgodovina\n_START_PARAGRAPH_\nLeta 1954 je bilo z ustanovitveno pogodbo, ki je bila sklenjena na pobudo tedanjega ljubljanskega \xc5\xbeupana, Marijana Dermastie, ustanovljeno podjetje Centralna skladi\xc5\xa1\xc4\x8da. Svoje poslovanje so raz\xc5\xa1irila s tem, ko so pri\xc4\x8dela skladi\xc5\xa1\xc4\x8dno dejavnost opravljati tudi za organizacije, ki niso bila med soustanovitelji podjetja. Zaradi raz\xc5\xa1iritve dejavnosti in obsega poslovanja se je podjetje takrat preimenovalo v Javna skladi\xc5\xa1\xc4\x8da. Leta 1975 je podjetje postalo najve\xc4\x8dji blagovno-transportni center v biv\xc5\xa1i Jugoslaviji in tega leta so se Javna skladi\xc5\xa1\xc4\x8da preimenovala v Blagovno trgovski center Ljubljana (BTC)._NEWLINE_Leta 1990 je bilo spremenjeno ime v Blagovno trgovinski center in preobrazba iz podjetja, ki je do takrat upravljalo s prostorom za skladi\xc5\xa1\xc4\x8denje, v delni\xc5\xa1ko dru\xc5\xbebo, ki je postala odgovorna za izbiro novih programov ter poslovnih vsebin, hkrati pa tudi za ustrezno infrastrukturo. Tega leta so se pri\xc4\x8dele na obmo\xc4\x8dju BTC City Ljubljana odpirati prve posamezne trgovine._NEWLINE_Leta 1993, ko je vodenje podjetja prevzel Jo\xc5\xbee Mermal, so prazni skladi\xc5\xa1\xc4\x8dni prostori pri\xc4\x8deli dobivati novo podobo, v prenovljeni dvorani A so nastale prve trgovine. Leta 1994 so delnice dru\xc5\xbebe pri\xc4\x8dele kotirati na Ljubljanski borzi vrednostnih papirjev, leta 1997 so bile delnice dru\xc5\xbebe BTC kot delnice prve slovenske dru\xc5\xbebe uvr\xc5\xa1\xc4\x8dene na londonsko, kmalu zatem pa \xc5\xa1e na frankfurtsko in m\xc3\xbcnchensko borzo.\n_START_SECTION_\nPE Ljubljana\n_START_PARAGRAPH_\nPoslovno enoto Ljubljana sestavljajo trije BTC Cityji: v Ljubljani, Murski Soboti in v Novem mestu.\n_START_SECTION_\nPE Misija: Zeleno\n_START_PARAGRAPH_\nV prid zmanj\xc5\xa1anju negativnega vpliva na okolje dru\xc5\xbeba BTC \xc5\xbee dlje \xc4\x8dasa sistemati\xc4\x8dno obravnava ranljiva podro\xc4\x8dja in posve\xc4\x8da skrb odgovornemu ravnanju z odpadki, njihovemu zbiranju in recikliranju, racionalni rabe vode ter zni\xc5\xbeanju porabe energije iz neobnovljivih virov, hkrati pa tudi vpeljuje alternativne na\xc4\x8dine mobilnosti, vabi na hojo po zelenih pe\xc5\xa1poteh, promovira zelene izdelke, vse bolj ozelenjuje okolico. Z lastnim odgovornim odnosom do okolja vpliva na ozave\xc5\xa1\xc4\x8denost drugih, spodbujajo\xc4\x8d jih k enako odgovornemu odnosu do sveta, v katerem \xc5\xbeivimo._NEWLINE_Skrb za okolico in trajnostni razvoj v dru\xc5\xbebi BTC \xc5\xbee od leta 2008 spremljajo v okviru poslovnega modela Ekoindeks. Model vrednoti odnos do okolja in dru\xc5\xbebe ter vpliva na zmanj\xc5\xa1anje negativnih u\xc4\x8dinkov in pove\xc4\x8danje pozitivnega vpliva na okolje in \xc5\xa1ir\xc5\xa1o dru\xc5\xbebo.'